《八月二十六日游万泉河》
清代·郑孝胥

沈阳无山沈战气，秋色真从万里至。绕城何处可登高，憎见诸羌踞僧寺。

北俗虽豪缺风雅，麇集屠沽作都会。东门闻道有泉源，便觉清甘起人意。

碧波潆洄仅十亩，傍水居然芦满地。残荷过桥香自远，秃柳数株堪小憩。

若能营此作园池，种树置亭亦殊易。纵民游观资养性，岂非从政所有事。

沉吟徙倚谁与言，自怪边尘损文字。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。